Kamu bisa jelasin ke aku soal Duta Khas Perdana Menteri Malaysia dalam bahasa melayu?

Duta Khas Perdana Menteri Malaysia (Inggeris: Special Envoy of the Prime Minister of Malaysia) atau juga dirujuk sebagai Duta Khas Malaysia merupakan individu, kebiasaannya ahli politik, yang dilantik dengan peranan khusus bagi memperkukuh hubungan Malaysia dengan negara-negara berkaitan melibatkan kepentingan ekonomi dan persamaan kebudayaan.

Jawatan ini berlainan dengan pelantikan Duta Besar atau Pesuruhjaya Tinggi, kerana tidak dilantik oleh Yang di-Pertuan Agong selaku ketua negara, tetapi dilantik secara langsung oleh ketua kerajaan (eksekutif) negara, Perdana Menteri Malaysia. Mereka kerap dilantik setaraf jawatan Menteri. Duta Khas kebiasaanya mempunyai sebuah pasukan pegawai yang mempunyai empat hingga lapan orang individu, kebiasaannya merangkumi setiausaha sulit kanan, pegawai khas, dua orang pembantu khas dan pegawai keselamatan pengiring.